ราคาทองถูกค่าเงินบาทแข็งกดดัน
ในสัปดาห์ที่ผ่านมา นับได้ว่าราคาทองคำเคลื่อนตัวในทิศทางขาลงสวนกับสภาพของตลาดหุ้น จากการที่เงินบาทกลับมาแข็งค่าขึ้นอย่างมากในตลาด จนทำให้ค่าเงินบาทต่อยูเอสดอลลาร์ในขณะนี้แข็งค่ามากที่สุดในรอบ 16 เดือน และกำลังเคลื่อนตัวมาทดสอบแนวรับด้านล่าง ซึ่งเป็นจุดต่ำสุดเดิมเมื่อ 2 ปีที่แล้ว ในระดับ 29.60 บาทต่อเหรียญสหรัฐ จะเห็นได้ว่าราคาทองคำยังเคลื่อนตัวอยู่ในกรอบ Sideway Up อย่างช้าๆ ในรูปดอลลาร์ต่อออนซ์ คือระดับ 1,680-1,695 เหรียญสหรัฐ ในช่วงการซื้อขายของสัปดาห์ที่ผ่านมา
21 ม.ค. 2556

ในสัปดาห์ที่ผ่านมา นับได้ว่าราคาทองคำเคลื่อนตัวในทิศทางขาลงสวนกับสภาพของตลาดหุ้น จากการที่เงินบาทกลับมาแข็งค่าขึ้นอย่างมากในตลาด จนทำให้ค่าเงินบาทต่อยูเอสดอลลาร์ในขณะนี้แข็งค่ามากที่สุดในรอบ 16 เดือน และกำลังเคลื่อนตัวมาทดสอบแนวรับด้านล่าง ซึ่งเป็นจุดต่ำสุดเดิมเมื่อ 2 ปีที่แล้ว ในระดับ 29.60 บาทต่อเหรียญสหรัฐ จะเห็นได้ว่าราคาทองคำยังเคลื่อนตัวอยู่ในกรอบ Sideway Up อย่างช้าๆ ในรูปดอลลาร์ต่อออนซ์ คือระดับ 1,680-1,695 เหรียญสหรัฐ ในช่วงการซื้อขายของสัปดาห์ที่ผ่านมา
สำหรับความคืบหน้าทางเศรษฐกิจสหรัฐอเมริกา โดยภาพรวมตัวเลขออกมาค่อนข้างดูดีขึ้นบ้างเล็กน้อยในภาคการผลิต และคนก็ตกงานน้อยลงกว่าที่คาด แต่แล้วเรื่องของดัชนีความเชื่อมั่น รวมไปถึงดัชนีภาคการผลิตเองกลับทรุดลงอย่างมาก อันแสดงให้เห็นถึงความไม่มั่นใจในการเจริญเติบโตของภาวะเศรษฐกิจของสหรัฐอเมริกา จึงยังเป็นตัวกดดันให้ราคาทองแกว่งตัวอยู่ในกรอบแคบๆ และไม่สามารถทะลุแนวต้านสำคัญ คือบริเวณ 1,695-1,700 เหรียญสหรัฐขึ้นไปได้ ในการแก้ปัญหาเรื่อง Fiscal Cliff ยังไม่มีความชัดเจน ทั้งฝ่ายพรรคเดโมแครตและพรรครีพับลิกันก็ยังหาข้อสรุปที่ลงตัวไม่ได้ชัดเจนใน 2 เรื่อง คือ 1) การจะเพิ่มเพดานหนี้หรือไม่อย่างไร และ 2) การจะลดงบประมาณลงอย่างไร ก็ยังเป็นประเด็นที่ถกเถียงกันอยู่ในสภาคองเกรสของสหรัฐอเมริกา
วิเคราะห์ราคาทองคำทางเทคนิค
ราคาทองคำวิ่งขึ้นไปชนแนวต้านสำคัญที่บริเวณ 1,695 เหรียญสหรัฐ และกลับปรับตัวลดลงมาในช่วงปลายตลาด Comex ปิดตลาดที่ราคาประมาณ 1,685 เหรียญสหรัฐ ในขณะที่เงินบาทยังแข็งค่าขึ้นมาอยู่ที่ระดับ 29.76 บาทต่อเหรียญสหรัฐ จึงทำให้ราคาทองยังคงเคลื่อนตัวอยู่ในกรอบแคบ และดูจะเป็นทิศทางขาลงบ้างเล็กน้อย อย่างไรก็ดี สภาพยูเอสดอลลาร์ที่ยังอ่อนค่าลงเมื่อเทียบกับยูโรดอลลาร์ก็ยังเป็นตัวขับเคลื่อนสำคัญที่ทำให้ทองคำน่าจะปรับตัวสูงขึ้นได้ จึงแนะนำให้นักลงทุนใช้กลยุทธ์ซื้อที่แนวรับสำคัญที่ระดับ 1,678-1,680 เหรียญสหรัฐ ซึ่งให้ขายทำกำไรที่เป้าหมาย 1,695-1,700 เหรียญสหรัฐ
MTS Gold มุ่งเน้นการอบรมทางด้านเครื่องมือในการวิเคราะห์ราคาทองคำที่เรียกว่า MTS Smart Technic ซึ่งจะเป็นประโยชน์ต่อนักลงทุนทองคำทุกท่าน เพื่อจะสามารถลงทุนได้ โดยการหาจังหวะในการเข้าซื้อหรือขายด้วยตนเอง โดยจะมอบเป็นของกำนัลพิเศษสำหรับลูกค้าทั้งเก่าและใหม่ที่เปิดบัญชีในช่วงเดือน ม.ค. 2556 นี้ สนใจติดต่อสอบถามที่ Call Center เบอร์โทรศัพท์ 02-222-6222